b'\n_START_ARTICLE_\nBavarijos civilinis kodeksas\n_START_PARAGRAPH_\nMaksimiliano Bavarijos civilinis kodeksas (lot. Codex Maximilianeus Bavaricus Civilis, CMBC, vok. Maximilians Bayerisches Zivilgesetzbuch) XVIII a. priimtas civilinis s\xc4\x85vadas Bavarijos kurfiurstyst\xc4\x97je, Vokietijos teis\xc4\x97s paminklas.\n_START_SECTION_\nIstorija\n_START_PARAGRAPH_\nPirmasis Bavarijos \xc5\xbeem\xc4\x97s teisynas 1346 m. bei jo patobulinimai 1518 m. nebuvo moderni privatin\xc4\x97s teis\xc4\x97s kodifikacija. 1616 m. \xc5\xbeem\xc4\x97s teisynas gan i\xc5\xa1samiai reguliavo privatinius santykius kaip civilinis kodeksas, ta\xc4\x8diau iki pat XVIII a. buvo b\xc5\xabtina papildomai ir vieningai kodifikuoti, sukurti privatin\xc4\x97s teis\xc4\x97s sistem\xc4\x85. 1756 m. Codex Maximilianeus Bavaricus Civilis \xc5\xbeymi tokio teis\xc4\x97s sisteminimo kulminacin\xc4\xaf ta\xc5\xa1k\xc4\x85._NEWLINE_Maksimiliano Bavarijos civilinis kodeksas - teisininko Kreittmayr veikalas; seniausias i\xc5\xa1samus Vokietijos privatin\xc4\x97s teis\xc4\x97s kodeksas. CMBC pagal savo reguliavimo apimt\xc4\xaf pralenk\xc4\x97 visus ligtolinius privatin\xc4\x97s teis\xc4\x97s teisynus. Vokietijos bendrajai teisei (Gemeines Recht) buvo priskirta subsidiari reik\xc5\xa1m\xc4\x97. Bavarijos civilinis kodeksas galiojo ilgiau nei egzistavo nepriklausoma Bavarijos valstyb\xc4\x97 (t. y. iki pat 1900, kai visuotinai \xc4\xafsigaliojo Vokietijos civilinis kodeksas.'